Cheetahs verander 2 vir Munster-stryd | Netwerk24
Deur Owen Kock 10 Oktober 2019 15:15
Luan de BruinFoto: Gallo Images
Die Cheetahs se waarnemende afrigter Franco Smith het vir sy laaste wedstryd in beheer, twee veranderinge gemaak aan die span vir Vrydag se Pro14-wedstryd teen Munster in Bloemfontein.
Een van die veranderinge is noodgedwonge, waar Louis Fouché die beseerde Dries Swanepoel op senter vervang.
Onder die agttal is Luan de Bruin op vaskopstut in die beginspan ingesluit ten koste van Erich de Jager wat nie die 23-tal gehaal het nie.
Swanepoel het sy kuitspier beseer in verlede week se wedstryd teen Ulster en hy is nou in ’n wedloop teen tyd gewikkel om betyds gereed te wees vir wanneer die Cheetahs op hulle toer na Ierland en Wallis vertrek oor net meer as ’n week.
Op die plaasvervangersbank word Fouché deur Clayton Blommetjies vervang, wat genoegsaam van ’n enkelbesering herstel het.
Rhyno Smith, William Small-Smith, Benhard Janse van Rensburg, Louis Fouché, Anthony Volmink, Tian Schoeman, Ruan Pienaar (k), Henco Venter, Junior Pokomela, Gerhard Olivier, Walt Steenkamp, Sintu Manjezi, Luan de Bruin, Joseph Dweba, Ox Nche. PLAASVERVANGERS: Reinach Venter, Boan Venter, Neethling Fouché, JP du Preez, Sias Koen, Jasper Wiese, Tian Meyer, Clayton Blommetjies.
Meer oor: Luan De Bruin | Franco Smith | Bloemfontein | Afrigter | Rugby | Munster | Pro14 | Cheetahs